smcproject/ml-wiki-sentences huggingface dataset:
ജനിതകമാറ്റം വരുത്തിയ ഭക്ഷ്യവസ്തുക്കൾ അഥവാ GM foods അല്ലെങ്കിൽ genetically engineered foods, എന്നതിനാൽ വിളകളുടെ ഡി എൻ എ കളിൽ ജനിതക എഞ്ചിനീയറിംഗ് വഴി മാറ്റം വരുത്തി ഉണ്ടാക്കുന്ന ഭക്ഷ്യപദാർത്ഥങ്ങൾ എന്നതാണ്.
മുൻപ് മികവാർന്ന വിത്തുകൾ തെരഞ്ഞെടുക്കാൻ ഉണ്ടായിരുന്ന വഴികളെക്കാൾ എത്രയോ  മികവാർന്ന സൗകര്യമാണ് ജനിതക എഞ്ചിനീയറിംഗ് വഴി ലഭിച്ചിരിക്കുന്നത്.
1994 -ൽ വാണിജ്യരീതിയിൽ ജനിതകമാറ്റം വരുത്തിയ ഭക്ഷണങ്ങളുടെ വിൽപ്പന ആരഭിച്ചു.
അന്നാണ് കാൽജീൻ തങ്ങളുടെ പരാജയപ്പെട്ട സംരംഭമായ വൈകി മൂപ്പെത്തുന്ന തക്കാളി വിപണിയിൽ എത്തിച്ചത്.
മിക്ക ഭക്ഷ്യ ജനിതകമാറ്റങ്ങളും കേന്ദ്രീകരിച്ചിരുന്നത് കർഷകരിൽ നിന്നും വലിയ ആവശ്യമുള്ള സോയാബീൻ , ചോളം, കടുക്, പരുത്തി തുടങ്ങിയ ധാന്യവിളകളെയായിരുന്നു.
ജനിതകമാറ്റം വരുത്തിയ ഭക്ഷ്യവിളകൾ പ്രധാനമായും രോഗമുണ്ടാക്കുന്ന വസ്തുക്കൾ, സസ്യനാശകങ്ങൾ എന്നിവയെ തടയാനും കൂടുതൽ പോഷകമൂല്യം ഉണ്ടാക്കാനുമുള്ള രീതിയിലാണ് വികസിപ്പിക്കപ്പെട്ടത്.
ജനിതകവ്യത്യാസം വരുത്തിയ കന്നുകാലികളെയും വികസിപ്പിച്ചെങ്കിലും ഇപ്പോൾ ഒന്നും വിപണിയിൽ ഇല്ല.
സാധാരണഭക്ഷണം ഉണ്ടാക്കുന്നതിലും വലിയ യാതൊരു ദൂഷ്യഫലങ്ങളും മനുഷ്യർക്ക് ജനിതകപരിവർത്തനം വരുത്തിയ ഭക്ഷണം ഉണ്ടാക്കുന്നില്ലെന്ന് ശാസ്ത്രജ്ഞന്മാരുടെ ഇടയിൽ അഭിപ്രായ ഐക്യമുണ്ട്.
എന്നാൽ ഓരോ ഭക്ഷണപദാർത്ഥവും വെവ്വേറെ തന്നെ പരീക്ഷിച്ചുനോക്കിയിട്ടേ പുറത്തിറക്കാവൂ എന്നും ശാസ്ത്രജ്ഞർ അഭിപ്രായപ്പെടുന്നു.
എന്നാൽ ജനസാമാന്യം, ശാസ്ത്രജ്ഞരുടെ വാദങ്ങൾ അത്രയ്ക്ക് മുഖവിലയ്ക്കെടുക്കുന്നില്ല.
നിയപരവും നിയന്ത്രണപരവുമായി ജനിതകമാറ്റം വരുത്തിയ ഭക്ഷണങ്ങൾക്ക് പലരാജ്യങ്ങളിലും വ്യത്യസ്ത കാഴ്‌ചപ്പാടുകളാണ്.
പല രാജ്യങ്ങളും അവയെ നിരോധിക്കുമ്പോൾ മറ്റു പലയിടങ്ങളിലും വ്യത്യസ്തതരത്തിലുള്ള നിയന്ത്രണങ്ങൾ ഉണ്ട്.
ജനങ്ങളുടെ ഉത്കണ്ഠകളിൽ, ഭക്ഷണത്തിന്റെ സുരക്ഷിതത്വം, ഭക്ഷ്യസുരക്ഷ, നിയന്ത്രണങ്ങൾ, പരിസ്ഥിതിപ്രശ്നം, ഗവേഷണരീതികൾ, കുത്തകവൽക്കരണം എല്ലാം പെടുന്നു.
കൃഷിയിൽ ജനിതക സാങ്കേതിക വിദ്യയുടെ പ്രഭാവം
കൃഷിയിൽ കൂടുതൽ വിളവുനൽകുന്ന വിത്തിനങ്ങൾ ഉണ്ടാക്കിയെടുക്കാൻ പലവഴികളും മനുഷ്യൻ കണ്ടെത്തിയിട്ടുണ്ട്.
വിളവ് കുറഞ്ഞതും രോഗപ്രതിരോധശേഷി കൂടിയതുമായ നെല്ലിനെ വിളവ് കൂടിയതും രോഗപ്രതിരോധശേഷി കുറഞ്ഞതുമായ നെല്ലുമായി ചേർത്ത് സങ്കരയിനം നെല്ല് വികസിപ്പിച്ചെടുത്തത് ഇതിനുദാഹരണമാണ്.
നെല്ലിന്റെ കാര്യത്തിൽ മാത്രമല്ല മറ്റു കാർഷികവിളകളുടെ കാര്യത്തിലും സങ്കരയിനങ്ങൾ വികസിപ്പിച്ചെടുത്തിട്ടുണ്ട്.
ജി.എം വിളകളെക്കുറിച്ച്
സങ്കരയിനങ്ങളിൽ നിന്നും വ്യത്യസ്തമായാണ് ജി.എം വിളകളുടെ സൃഷ്ടി.
ഇത്തരം വിളകളുടെ കൂട്ടത്തിലെ ഭക്ഷണയോഗ്യമായ ധാന്യങ്ങളെയും പഴങ്ങളെയും പച്ചക്കറികളെയും ജിം.
എം ഫൂഡ് എന്നു പറയുന്നു.
ജനിതകസാങ്കേതിക വിദ്യ ഉപയോഗിച്ച് സസ്യത്തിന്റെ ജീനുകളിൽ മാറ്റം വരുത്തിയാണ് ജി.എം വിള ഉണ്ടാക്കുന്നത്.
ഇതിന് പല മാർഗ്ഗങ്ങളുണ്ട്.
ബാക്ടീരിയയിൽ നിന്നും മറ്റും ജീനുകളെ വേർതിരിച്ച് അവ ചെടികളുടെ കോശങ്ങളിൽ കടത്തിവിടുകയാണ് ഒരു രീതി.
ഇങ്ങനെ ജനിതകവ്യതിയാനം വരുത്തിയ ചെടികൾക്ക്  ട്രാൻസ് ജനിക് സസ്യങ്ങൾ എന്ന പേരും ഉണ്ട്.
പ്രകൃതിയിൽ അതുവരെ ഇല്ലാത്ത ഒരു ചെടിയായിരിക്കും ട്രാൻസജനിക് സസ്യം.
അതായത്  പ്രകൃതിയിലുള്ള ഒന്നിന്റെ പരിഷ്കരിച്ച പതിപ്പ്.
കാർഷികവിളകൾ ഉൾപ്പെടെയുള്ള ചെടികൾക്ക് കൂടുതൽ ഗുണങ്ങൾ കൂട്ടിച്ചേർക്കുകയാണ് ഇതിലൂടെ ലക്ഷ്യമിടുന്നത്.
ചില പ്രത്യേകതരം ജീവികളുടെ ആക്രമണങ്ങളിൽ നിന്നും രക്ഷിക്കാനോ ചില പ്രത്യേക കാലാവസ്ഥാമാറ്റങ്ങളെ അതിജീവിക്കാനോ കഴിവുള്ളവയാണ് ജി.എം വിളകൾ.
ജനിതക പരീക്ഷണങ്ങൾ കാർഷിക മേഖലയിൽ
കൂടുതൽ വിളവു തരുന്നതും രോഗപ്രതിരോധശേഷി കൂടുതലുള്ളതുമായ സങ്കരയിനം ചെടികൾ ഉണ്ടാക്കിയെടുക്കുന്ന സാങ്കേതികവിദ്യയ്ക്ക് വർഷങ്ങളോളം പഴക്കമുണ്ട്.
ജീനുകളുടെ ഘടനയിൽ മാറ്റം വരുത്തുന്ന      മ്യൂട്ടേഷൻ എന്ന രീതിയാണ് അതിലൊന്ന്.
മ്യൂട്ടേഷൻ സ്വാഭാവിക രീതിയിലോ കൃത്രിമമായ രീതിയിലോ നടത്താം.
ടിഷ്യൂ കൾചർ സാങ്കേതിക വിദ്യയിലൂടെ ഒരു കോശത്തിൽ നിന്നും പൂർണ സസ്യത്തെ ഉണ്ടാക്കുന്ന വിദ്യയാണ് മറ്റൊന്ന്.
ആണവ വികിരണങ്ങൾ മ്യൂട്ടേഷനുവേണ്ടി ഉപയോഗിക്കാമെന്ന കണ്ടുപിടിത്തം ഈ രംഗത്തെ ഒരു നാഴികക്കല്ലാണ്.
1980 കളുടെ തുടക്കത്തിൽ ഈ രംഗത്ത് വിപ്‌‌ളവം സംഭവിച്ചു.
അമേരിക്കയിലെ വാഷിംഗ്ടൺ സർവ്വകലാശാല ,മോൺസാന്റോ കമ്പനി, ബെൽജിയത്തിലെ റിജക്സ് സർവകലാശാല ,വിസ്കോൺസിൽ സർവകലാശാല  എന്നി ഗവേഷണ കേന്ദ്രങ്ങളിലെ ഗവേഷകർ ട്രാൻസ്ജനിക് സസ്യങ്ങൾ ഉണ്ടാക്കിയെടുത്തതായി അവകാശവാദമുന്നയിച്ചു.
1983 ൽ ഒരേചെടിയുടെ രണ്ട് ഇനങ്ങൾ തമ്മിൽ ജീനുകൾ മാറ്റിവച്ചതായി വിൻകോൺസിൻ സർവകലാശാല  അവകാശവാദമുയർത്തി.
പുകയിലച്ചെടികളുടെ പുതിയ ഇനമായിരുന്നു ആദ്യ മൂന്നു ഗവേഷണ കേന്ദ്രങ്ങൾ വികസിപ്പിച്ചെടുത്തത്.
എന്നാൽ വിൻകോൺസിൽ സർവ്വകലാശാലയിലെ  ശാസ്ത്രജ്ഞന്മാരായ ജോൺ കെംപും തിമോത്തി ഹാളും പയർചെടിയുടെ ജീനിനെ സൂര്യകാന്തിച്ചെടിയിൽ കടത്തിവിട്ട് പരീക്ഷണം നടത്തുകയുണ്ടായി.
1980 കളിൽ ബൽജിയത്തിലെ പ്ളാന്റ് ജനിറ്റിക് സിസ്റ്റംസ് എന്ന സ്ഥാപനം കീടങ്ങളെ ചെറുക്കാൻ കഴിവുള്ള പുകയിലച്ചെടി  വികസിപ്പിച്ചെടുത്തത് അത്ഭുതാവഹമായ നേട്ടമായിരുന്നു.
പുകയിലയിൽ ബാസിലസ് തുരിഞ്ചിയൻസിസ് എന്നയിനം ബാക്ടീരിയയുടെ ജീൻ കടത്തിവിട്ടാണ്പുകയിലച്ചെടിയിൽമാറ്റമുണ്ടാക്കിയത്.
ശാസ്ത്രജ്ഞന്മാരായ മാർക് വാൻ മൊണ്ടേഗും ജെഫ് ഷെല്ലുമായിരുന്നു ഇതിനുംപിന്നിൽ.
ജനിതകമാറ്റം വരുത്തിയ വിളകൾ വാണിജ്യാടിസ്ഥാനത്തിൽ ആദ്യമായി കൃഷിചെയ്യാൻ ആരംഭിച്ചത് ചൈനയിലാണ് .1992 ൽ വൈറസുകളെ ചെറുക്കാൻ കരുത്തുറ്റ പുകയില ചെടികളാണ് കൃഷിചെയ്തത്.
ഭക്ഷ്യവിളകളിൽ വിപണിയിലെത്തിയ ജി.എം ഫുഡ്  അമേരിക്കയിലെ ഫ്ളേവർ സേവർ എന്ന ഇനം തക്കാളിയാണ്.
കാൽജിൻ എന്ന അമേരിക്കൻ ബയോടെക്നോളജി കമ്പനിയാണ് ഈ തക്കാളി വികസിപ്പിച്ചെടുത്തത്.
ചീഞ്ഞുപോവാതെ ഏറെ നാൾ സൂക്ഷിക്കാനാകും എന്നുള്ളതായിരുന്നു ഇതിന്റെ പ്രത്യേകത്.1995ൽ ജനിതകപരിവർത്തനം നടത്തിയ ഉരുളക്കിഴങ്ങ് വിപണിയിലെത്തി.
2009 ലെ കണക്കനുസരിച്ച് ഇപ്പോൾ 11 ഇനം ജി.എം.വിളകൾ കൃഷി ചെയ്യുന്നുണ്ട് .
അമേരിക്ക , ചൈന , ബ്രസീൽ , അർജന്റീന , കാനഡ തുടങ്ങിയ രാജ്യങ്ങളിൽ ജി.എം വിളകൾ കൃഷിചെയ്യുന്നു ജനിതകമാറ്റത്തിലെ ശാസ്ത്രം
ഏതൊരു ജീവിയുടെയും കോശമർമ്മത്തിലെ ഡി.എൻ. എയിൽ വരുത്തുന്ന മാറ്റങ്ങളാണ് ജനിറ്റിക് മോഡിഫിക്കേഷൻ പ്രക്രിയയുടെ അടിസ്ഥാന തത്ത്വം.
സസ്യത്തിന്റെ സ്വാഭാവിക ഡി.എൻ.എയിൽ മാറ്റങ്ങൾ വരുത്തുകയോ പുതിയ ചില ജീനുകൾ കൂട്ടിച്ചേർക്കുകയോ ചെയ്താണ് ജനിതകമാറ്റങ്ങൾ സാധ്യമാക്കുന്നത്.
മനുഷ്യരിലെയും മറ്റു ജന്തുജാലങ്ങളിലെപ്പോലെയും സസ്യങ്ങളിലും പാരമ്പര്യമായി കൈമാറ്റം ചെയ്തു വരുന്ന ഒന്നാണ് ജീനുകൾ.
ചെടികളിലും അവ എത്രമാത്രം പൊക്കം വയ്ക്കണം ,എപ്പോൾ പുഷ്പിക്കണം ,കായ്ക്കണം ,ഏതു നിറത്തിലുള്ള് കായ്കൾ ഉണ്ടാവണം എന്നൊക്കെ തീരുമാനിക്കുന്നത് കോശങ്ങളിലെ ജീനുകൾ തന്നെയാണ്.
ജീനുകൾ ചെടിയിൽ നിന്നും വിത്തുകളിലേക്ക് ജീനുകൾ കൈമാറുന്നു.
പ്രകൃതി സ്വാഭാവികമായി നടത്തുന്ന ഈ പ്രക്രിയയിൽ  കൃതൃമമായി മാറ്റങ്ങൾ ഉണ്ടാക്കുന്ന സാങ്കേതിക വിദ്യയാണ് ജനിറ്റിക് എഞ്ചിനീയറിംഗ് എന്നു പറയുന്നത്.
ചെടിയുടെ സ്വാഭാവിക ജീനുകളിൽ ശാസ്ത്രജ്ഞന്മാർ പുതിയ ജീനുകൾ കൂട്ടിച്ചേർക്കുന്നു.
ഇത്തരം കൂട്ടിച്ചേർക്കുന്ന ജീനുകൾ ചിലപ്പോൾ ബാക്ടീരിയയിൽ നിന്നുള്ളവയായിരിക്കും.
ചില പ്രത്യേകതരം ബാക്ടീരിയകൾക്ക് കീടങ്ങളെ ചെറുക്കുവാനുള്ള ശക്തിയുണ്ടാകും .
അത്തരം ബാക്ടീരിയയിലെ ജീനുകളെ ശാസ്ത്രീയമായി വേർതിരിച്ചെടുത്ത് അവ സസ്യങ്ങളുടെ ജീനുകളിൽ സന്നിവേശിപ്പിക്കുകയും അങ്ങനെ ലഭിക്കുന്ന ചെടിയുടെ വിത്തുകൾ മുളച്ചുവരുന്ന ചെടികൾക്ക് കീടങ്ങളെ ചെറുക്കുവാൻ ശേഷിയുണ്ടാകുന്നു.
ജനിതകപരിവർത്തനത്തിലൂടെ ലഭിക്കുന്ന പുതിയവിളകൾക്ക്  പ്രതീക്ഷിക്കാത്ത ഗുണങ്ങളാവും ചിലപ്പോൾ ലഭിക്കുക.
ജനിതക ഗവേഷണത്തിലെ പ്രധാന തിരിച്ചടിയും അതാണ്.
ജനിതകമാറ്റത്തിലൂടെ രോഗപ്രതിരോധ ശേഷിയും ഉൽപാദനശേഷിയുമുള്ള ചെടിയെ സൃഷ്ടിക്കുവാൻ കഴിഞ്ഞാലും ആ ചെടിയിൽ നിന്നുള്ള വിള മനുഷ്യന്റെ ആരോഗ്യത്തിന് ഹാനികരമായ വിഷവസ്തുക്കളെ വഹിക്കുന്നതാണെങ്കിൽ ഉപയോഗരഹിതമായി തീരുന്നു.
കൂടാതെ ഈ വിള മണ്ണിനെയും മറ്റു വിളകളെയും നശിപ്പിക്കുന്നതാണെങ്കിൽ ഹാനികരവുമായി ഭവിക്കുന്നു.
ജി.എം വിളകളിലൂടെ രണ്ടാം ഹരിത വിപ്ലവം
കാർഷിക   ഉൽപ്പാദനത്തിൽ കുതിച്ചു ചാട്ടത്തിനു ജനിതക മാറ്റം വരുത്തിയ വിളകൾ പ്രയോജനപ്പെടു ത്തണമെന്ന്  മുൻ രാഷ്ട്രപതി എ.പി.ജെ. അബ്ദുൽ കലാം , 2011  ജനുവരി 6 നു ചെന്നയിൽ അഭിപ്രായപ്പെട്ടു.
പരിസ്ഥിതി സൌഹൃദവും ഉൽപ്പാദനക്ഷമ ഏറിയതുമായ രണ്ടാം തലമുറ  ജി.എം വിളകളിലൂടെ രണ്ടാം ഹരിത വിപ്ലത്തിനു  തുടക്കം കുറിക്കണം.
സ്വാഭാവിക പ്രതിരോധ ശേഷിയോടെ വികസിപ്പിച്ചെടുക്കുന്ന ജി എം വിളകൾ , കീടനാശിനി- രാസവള  പ്രയോഗം വലിയതോതിൽ കുറക്കുമെന്നിരിക്കെ, യഥാർത്ഥത്തിൽ പരിതഃസ്ഥിതിയെ സംരക്ഷിക്കുകയാണ് ചെയ്യുന്നത്.
അവലംബം മലയാളമനോരമ , ൦൭ ജനുവരി ൨൦൧൦
ജനിപുടം i id="mwCQ" /i × i id="mwCg" /i പുഷ്പത്തിന്റെ നടുവിൽ നിരവധി പിസ്റ്റിലുകൾ ഒന്നിച്ചു ചേർന്ന് ജനിപുടം ഉണ്ടായിരിക്കുന്നു കേസരങ്ങൾ, ജനിദണ്ഡ്, പരാഗണസ്ഥലം എന്നിവയുള്ള ഹിപ്പിയസ്ട്രം പൂക്കൾ ഹിപ്പിയസ്ട്രത്തിന്റെ പരാഗണസ്ഥലവും ജനിദണ്ഡും ജനിപുടങ്ങൾ ഉള്ള മോസ് സസ്യങ്ങൾ, ഓരോ തണ്ടിന്റേയും അറ്റത്തിൽ ആർക്കെഗോണിയകളുടെ കൂട്ടങ്ങൾ കാണാം.
ജനിപുടം എന്നത് അണ്ഡങ്ങൾ ഉൽ‌പാദിപ്പിക്കുകയും അവസാനം പഴങ്ങളും വിത്തുകളുമായി മാറുകയും ചെയ്യുന്ന പൂവിലെ ഒരു കൂട്ടം ഭാഗങ്ങളെ സൂചിപ്പിക്കാൻ ഉപയോഗിക്കുന്ന പദമാണ്.
ഇംഗ്ലീഷിൽ ഇതിന് ഗൈനീഷ്യം (Gynoecium ) ( / ɡ aɪ ˈ n iː s ɪ ə m / , പുരാതനഗ്രീക്കിൽ സ്ത്രീ എന്നർഥമുള്ള γυνή ( gyne ) ഉം വീട് എന്നർഥമുള്ള οἶκος ( oikos ) ചേർന്നുണ്ടായ വാക്ക്) എന്നു പറയുന്നു.
ജനിപുടം ഒരു പൂവിന്റെ ഏറ്റവും ഉള്ളിൽ കാണപ്പെടുന്ന ഭാഗമാണ്.
ഒന്നോ അതിലധികമോ പിസ്റ്റിലുകളും അവയെ ചുറ്റിക്കാണപ്പെടുന്ന, പരാഗരേണുക്കൾ ഉൽപ്പാദിപ്പിക്കുന്നതും പ്രത്യുൽപ്പാദനഭാഗങ്ങളുമായ കേസരങ്ങളും (കേസരങ്ങളെ ഒന്നിച്ചു ചേർത്ത് കേസരപുടം (androecium) എന്നാണ് പറയുന്നത്) കൂടിച്ചേർന്നതാണിത്.
പെൺ ഗാമീറ്റുകളെ (female gametes)(അല്ലെങ്കിൽ അണ്ഡകോശങ്ങളെ (egg cells)) നേരിട്ട് ഉൽപ്പാദിപ്പിക്കുന്നില്ലെങ്കിലും പൂവിന്റെ പെൺഭാഗം എന്നാണ് പറയാറ്.
ജനിപുടം ഉൽപ്പാദിപ്പിക്കുന്ന ഓരോ മെഗാസ്പോറുകളും പെൺ ഗാമിറ്റോഫൈറ്റുകളായി മാറുകയും അവ തുടർന്ന്  പെൺ ഗാമീറ്റുകളെ ഉൽപ്പാദിപ്പിക്കുകയുമാണ് ചെയ്യുന്നത്.
പെൺ ഗാമിറ്റോഫൈറ്റുകൾ (അണ്ഡകോശങ്ങൾ ഉൽപ്പാദിപ്പിക്കുന്നവ) ഉണ്ടാകുന്നതിനാൽ ജനിപുടത്തെ പെൺഭാഗമെന്നു പറയാറുണ്ട്.
എന്നിരുന്നാലും കൃത്യമായി പറഞ്ഞാൽ സ്‌പോറോഫൈറ്റുകൾക്ക് ലിംഗവ്യത്യാസം കാണിക്കാറില്ല ഗാമിറ്റോഫൈറ്റുകൾ മാത്രമേ ഇത് കാണിക്കു.
ജനിപുടത്തിന്റെ രൂപീകരണവും ക്രമീകരണവും  (angiosperms) സിസ്റ്റമാറ്റിക് ഗവേഷണമേഖലയിലും സപുഷ്പികളെ തിരിച്ചറിയുന്നതിലും വളരെ പ്രാധാന്യമർഹിക്കുന്നവയാണ്.
എന്നാൽ, പുഷ്പഭാഗങ്ങളെ വ്യാഖ്യാനിക്കുന്നത് വളരെയധികം വെല്ലുവിളി ഉയർത്തുന്നതായേക്കാം.
മിക്ക മൃഗങ്ങളിൽ നിന്നും വ്യത്യസ്തമായി ഭ്രൂണവികാസപരിണാമങ്ങൾ (embryogenesis) നടന്നതിനു ശേഷമാണ് ചെടികളിൽ പുതിയ അവയങ്ങൾ (ഉദാ:വേരുകൾ, ഇലകൾ, പൂക്കൾ) ഉണ്ടാകുന്നത്.
പൂച്ചെടികളിൽ പൂവിന്റെ മധ്യഭാഗത്തായി ഒരു കാർപലായോ അല്ലെങ്കിൽ  കൂടിച്ചേരപ്പെട്ട കാർപെലുകളുടെ കൂട്ടങ്ങളായോ ആണ് ജനിപുടം വികസിക്കുന്നത്.
ബീജസങ്കലനത്തിനു ശേഷം, വളർന്നുവരുന്ന വിത്തുകൾക്ക് സംരക്ഷണവും പോഷണവും പ്രദാനം ചെയ്യുന്ന ഒരു ഫലമായാണ് ജനിപുടം വികസിക്കുന്നത്.
അതോടൊപ്പം വിത്തുവിതരണത്തെ സഹായിക്കുകയും ചെയ്യുന്നു.
ജനിപുടത്തിന് നിരവധി പ്രത്യേകതരം കോശങ്ങളുണ്ട്.
മൂന്ന് പ്രധാന അക്ഷങ്ങളിലൂടെയുള്ള ജനിതക, ഹോർമോൺ പ്രതിപ്രവർത്തനങ്ങളിലൂടെയാണ് ജനിപുടത്തിൽ കലകൾ വികസിക്കുന്നത്.
ഈ കലകൾ മെരിസ്റ്റം കലകളിൽ നിന്നുമാണ് ഉണ്ടാകുന്നത്.
മെരിസ്റ്റം കലകളിൽ നിന്നും ഉണ്ടാകുന്ന കോശങ്ങൾക്ക് വൈവിധ്യവത്ക്കരണം (differentiation) സംഭവിച്ചുണ്ടാകുന്ന കലകൾ കൊണ്ടാണ് ജനിപുടത്തിന്റെ ഭാഗങ്ങളായ പിസ്റ്റിലുകൾ, കാർപലുകൾ, അണ്ഡാശയം, ovals തുടങ്ങിയ ഉണ്ടാകുന്നത്.
മാർജിൻ മെരിസ്റ്റം ovals, അണ്ഡാശയത്തിലെ സെപ്റ്റം എന്നിവ രൂപപ്പെടുത്തുകയും കാർപെലുകളുടെ അഗ്രങ്ങളെ കൂടിച്ചേർക്കുന്നതിൽ പങ്ക് വഹിക്കുകയും ചെയ്യുന്നു.
ഇതും കാണുക ചലാസ അവലംബം ഗ്രന്ഥസൂചിക This article incorporates text from a publication now in the public domain : {{ cite encyclopedia }} : | volume= has extra text ( help ) ; Invalid | ref=harv ( help )
ജനീവ ഇംഗ്ലീഷ് വിലാസം https://ml.wikipedia.org/wiki/Geneva
സ്വിറ്റ്സർലാന്റിലെ രണ്ടാമത്തെ വലിയ നഗരമാണ് ജനീവ .
( Genève , Genf Genf ⓘ , Ginevra , Genevra ) ഇവിടെ കൂടുതൽ പേരും ഫ്രഞ്ച് സംസാരിക്കുന്നവരാണ്.
ഇത് ഒരു  അന്താരാഷ്ട്ര നഗരമായി കണക്കാക്കി  വരുന്നു.
റെഡ് ക്രോസ്സിന്റെ .
ആസ്ഥാനം ഇവിടെയാണ്.
കൂടാതെ പല അന്താരാഷ്ട്ര സംഘടനകളുടെയും കാര്യായലയങ്ങളും ജനീവയിലുണ്ട്.
വൃത്തിയുടെയും സുരക്ഷയുടെയും കാര്യത്തിൽ ജനീവ മുന്നിട്ടു നിൽക്കുന്നു.
ജനീവ നഗരം, ജനീവ തടാകത്തിന്റെ തെക്ക് പടിഞ്ഞാറ്  ദിശയിൽ സ്ഥിതി ചെയ്യുന്നു.
46°12' N, 6°09' E ലാണ് നഗരം സ്ഥിതി ചെയ്യുന്നത്.
മദ്ധ്യകാലത്ത് ജനീവ വിശുദ്ധ റോമാസാമ്രാജ്യത്തിന്റെ ഭരണത്തിലായിരുന്നു.
16-ആം നൂറ്റാണ്ടിന്റെ ആദ്യ പകുതിയിൽ, പ്രൊട്ടസ്റ്റന്റ് നവീകരണം (Protestant Reformation) ജനീവയിൽ എത്തി.
പിന്നീട് മതപരമായ കലഹങ്ങൾക്കു ശേഷം ജനീവ സ്വിസ് കോൺഫെഡറേഷനുമായി ചേർന്ന് (Swiss Confederation) സഖ്യരാജ്യങ്ങളായി.
18-ആം നൂറ്റാണ്ടിൽ കാത്തലിക് ഫ്രാൻസിന്റെ സ്വാധീനത്തിലായി.
1798, ഫ്രാൻസ് ജനീവയെ പിടിച്ചെടുത്തു.
ജൂൺ -1 -1814, ജനീവ സ്വിസ് കോൺഫെഡറേഷന്റെ ഭാഗമായി
അവലംബം ↑ ↑ ↑ {{ cite web }} : Missing or empty | title= ( help ) ↑
ജനിതകം (നോവൽ)
എം. സുകുമാരൻ എഴുതിയ നോവലാണ് ജനിതകം .
1997-ലെ കേരള സാഹിത്യ അക്കാദമി പുരസ്കാരം ഈ കൃതിക്ക് ലഭിക്കുകയുണ്ടായി .
ഈ കൃതിയെക്കുറിച്ചു വല്ല അറിവും അര്കാക്കെങ്കിലും ഉണ്ടെങ്കിൽ നല്ലതായിരുന്നു
ജനിതകമാറ്റം വരുത്തിയ വിളകൾ ഇംഗ്ലീഷ് വിലാസം https://ml.wikipedia.org/wiki/Genetically_modified_plant
ജീനുകളിൽ മാറ്റം വരുത്തി സൃഷ്ടിക്കപ്പെട്ട അത്യുത്പാദനശേഷിയും ഗുണമേന്മയും രോഗപ്രതിരോധശക്തിയും ഉള്ള വിളസസ്യങ്ങളാണ് ട്രാൻസ്ജീനിക് സസ്യങ്ങൾ .
ഇത്തരത്തിൽ മാറ്റപ്പെടുന്ന ജീനുകൾ ട്രാൻസ്ജീനുകളെ ന്നും ഇവയെ വഹിക്കുന്ന സസ്യങ്ങൾ ട്രാൻസ്ജീനിക് സസ്യങ്ങൾ എന്നും അറിയപ്പെടുന്നു.
രണ്ടു വ്യത്യസ്ത ഇനങ്ങൾ തമ്മിൽ സങ്കരണം (hybridization) നടത്തിയാൽ, അതിന്റെ ഒന്നാം തലമുറയിലെ സസ്യങ്ങൾ സങ്കരവീര്യം (hybrid vigour) പ്രകടിപ്പിക്കുകയും വിളവിലും ചില പ്രത്യേകസ്വഭാവങ്ങളിലും മെച്ചപ്പെട്ട പ്രകടനം കാഴ്ച വയ്ക്കുകയും ചെയ്യും.
രണ്ടു വ്യത്യസ്ത ഇനങ്ങളിലേയോ സ്പീഷീസിലേയോ സ്വഭാവ സവിശേഷതകൾ സംയോജിപ്പിക്കണമെങ്കിൽ അവ തമ്മിൽ സങ്കരണം നടത്തുകയായിരുന്നു അടുത്തകാലം വരെ നിലവിലുണ്ടായിരുന്ന പ്രജനനരീതി.
എന്നാൽ ഈ രീതിയെ ആശ്രയിക്കുമ്പോൾ അനുയോജ്യമായ സ്വഭാവങ്ങൾക്കൊപ്പം അഭികാമ്യമല്ലാത്ത സ്വഭാവങ്ങളും സങ്കര സന്തതികളിലേക്കു പ്രവേശിക്കുന്നു.
ഉദാഹരണമായി ഒരു വന്യഇനത്തിനുള്ള രോഗപ്രതിരോധശേഷി എന്ന സ്വഭാവസവിശേഷത കൃഷിചെയ്യപ്പെടുന്ന ഇനത്തിലേക്കു മാറ്റുവാൻ ആ സ്പീഷീസുമായി സങ്കരണം നടത്തുമ്പോൾ രോഗപ്രതിരോധശേഷിയോടൊപ്പം അഭികാമ്യമല്ലാത്ത മറ്റു വന്യസ്വഭാവങ്ങളും കടന്നുകൂടാനിടയുണ്ട്.
ജൈവസാങ്കേതികവിദ്യ
ജൈവസാങ്കേതികവിദ്യയിൽ അടുത്തകാലത്തുണ്ടായ പുരോഗതി ഇത്തരത്തിലുള്ള ഒട്ടേറെ പ്രശ്നങ്ങൾക്ക് ഒരു പരിധിവരെ പരിഹാരം കാണാൻ സഹായകമായിട്ടുണ്ട്.
DNA പുനഃസംയോജിത സാങ്കേതികവിദ്യ (Dna recombinant technology) യുടെ വളർച്ച പ്രത്യേക സ്വഭാവങ്ങൾക്കു നിദാനമായ ജീനുകൾ (DNA sequences) വേർതിരിച്ചെടുക്കുവാനും അവ ആതിഥേയ സസ്യത്തിൽ സംയോജിപ്പിച്ച് ആ ജീനിന്റെ സ്വഭാവം പ്രകടമാക്കുവാനും ഉള്ള സാധ്യതകൾ വർധിപ്പിച്ചു.
ഇത്തരത്തിലുള്ള ജൈവസാങ്കേതികവിദ്യ വളരെ സങ്കീർണമാണെങ്കിലും അനുയോജ്യമായ ജീനുകൾക്കു മാത്രം മാറ്റം വരുത്തിയാൽ മതി എന്നുള്ളത് ഒരുനേട്ടം തന്നെയാണ്.
സസ്യങ്ങളിൽ നിന്നു മാത്രമല്ല മൃഗങ്ങളിൽ നിന്നും സൂക്ഷ്മജീവികളിൽ നിന്നുപോലും ഇത്തരത്തിൽ ജീനുകൾ കൈമാറ്റം ചെയ്യപ്പെടാമെന്നുള്ളതും ഈ പ്രവിധിയുടെ പ്രത്യേകതയാണ്.
ഇത്തരത്തിൽ കാർഷികവിളകളിൽ സ്വഭാവ വൈശിഷ്ട്യമുള്ള ഇനങ്ങൾ വികസിപ്പിച്ചെടുക്കാൻ ജൈവസാങ്കേതികവിദ്യ ഏറെ സഹായകമായിട്ടുണ്ട്.
പുകയിലച്ചെടിയിലാണ് ആദ്യമായി ഈ രീതിയിലുള്ള ജീൻ കൈമാറ്റം സാധ്യമായത്.
അഗ്രോബാക്ടീരിയം എന്ന വെക്ടറിന്റെ സഹായത്താലാണ് ഇത് വിജയിച്ചത്.
ഇതേ തുടർന്ന് ധാന്യവിളകളിലും പച്ചക്കറി വിളകളിലും ഫലവർഗങ്ങളിലും ട്രാൻസ്ജീനിക് സസ്യങ്ങൾ ഉത്പാദിപ്പിക്കപ്പെട്ടിട്ടുണ്ട്.
സസ്യങ്ങളിലെ പ്രധിരോധ ശേഷി
രോഗങ്ങൾക്കു മാത്രമല്ല, കീടങ്ങൾക്കും കളനാശിനികൾക്കും വരെ പ്രതിരോധശേഷിയുള്ള ട്രാൻസ്ജീനിക് സസ്യങ്ങൾ വികസിപ്പിച്ച് ഉത്പാദനക്ഷമത വർധിപ്പിക്കുവാനുള്ള ശ്രമങ്ങൾ നടന്നുവരുന്നു.
ചിലയിനങ്ങളിൽ നടത്തിയ ഇത്തരം ഗവേഷണങ്ങൾ ഫലപ്രദമായിട്ടുമുണ്ട്.
കീടനാശകബാക്റ്റീരിയ കെനിയയിലെ ചോളത്തോട്ടത്തിൽ കീടപ്രധിരോധ ബക്റ്റീരിയ പ്രയോഗം
കീടങ്ങൾക്കെതിരെ പ്രതിരോധശേഷിയുള്ള ഒരു പ്രോട്ടീൻ ബാസില്ലസ് തുറിഞ്ചിയൻസിസ് (Bacillus thuringiensis) എന്നയിനം ബാക്ടീരിയ ഉത്പാദിപ്പിക്കുന്നതായി കണ്ടെത്തിയിട്ടുണ്ട്.
ഈ പ്രോട്ടീൻ ഉത്പാദിപ്പിക്കുന്ന Bt ടോക്സിൻ ജീൻ (Bt toxin Gene) വിജയകരമായി കാർഷികവിളകളിലേക്കു കൈമാറ്റം ചെയ്യുവാനും ശാസ്ത്രകാരന്മാർക്കു കഴിഞ്ഞു.
ഇത്തരത്തിലുള്ള ട്രാൻസ്ജീനിക് സസ്യങ്ങൾക്ക് ലെപ്പിഡോപ്റ്റീറ (Lepidoptera) വിഭാഗത്തിൽപ്പെടുന്ന കീടങ്ങൾക്ക് എതിരെ പ്രതിരോധശേഷിയുള്ളതാണെന്ന് തെളിയിക്കപ്പെട്ടിട്ടുമുണ്ട്.
വൈറസ് , ബാക്ടീരിയ , കുമിൾ തുടങ്ങിയവ മൂലമുണ്ടാകുന്ന രോഗങ്ങൾക്കും എതിരെ പ്രതിരോധശക്തി നൽകുന്ന ജീനുകളെ കണ്ടെത്തി അവ കാർഷിക വിളകളിലേക്ക് മാറ്റി ജനിതക പരിവർത്തനം (genetically modified) വരുത്തിയ ട്രാൻസ്ജീനിക് സസ്യങ്ങൾ സൃഷ്ടിച്ചെടുക്കാനുള്ള ശ്രമങ്ങൾ ഏതാണ്ടൊക്കെ വിജയത്തിലെത്തിക്കഴിഞ്ഞിരിക്കുന്നു.
ഗവേഷണ പരീക്ഷണങ്ങൾ
ഇന്ത്യയിൽ ഇന്ത്യൻ കൗൺസിൽ ഒഫ് ആഗ്രിക്കൾച്ചറൽ റിസർച്ച് (ICAR), കൗൺസിൽ ഒഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് (CSIR) തുടങ്ങിയ ഗവേഷണസ്ഥാപനങ്ങൾ വിവിധ കാർഷിക സർവകലാശാലകൾ എന്നിവിടങ്ങളിൽ ട്രാൻസ്ജീനിക് സസ്യങ്ങൾ ഉത്പാദിപ്പിക്കുന്നതിനുള്ള ഗവേഷണ പരീക്ഷണങ്ങൾ നടന്നുവരുന്നു.
പുകയില , നെല്ല് , കടുക് , പരുത്തി , ഉരുളക്കിഴങ്ങ് , വഴുതന , തക്കാളി എന്നീ വിളകളിലാണ് അടുത്ത കാലത്തായി ഗവേഷണം പുരോഗമിച്ചിട്ടുള്ളത്.
ഇന്ത്യയിൽ തന്നെ വികസിപ്പിച്ചെടുത്ത Bt ടോക്സിൻ ജീൻ ഉള്ള ട്രാൻസ്ജീനിക് പരുത്തിച്ചെടികൾ പരീക്ഷണാർഥം കൃഷിചെയ്തുതുടങ്ങിയിരിക്കുന്നു.
ട്രാൻസ്ജീനിക് സസ്യങ്ങളുടെ ഗുണമേന്മകളെ തിരിച്ചറിയുമ്പോൾ ഇതിന്റെ ജൈവസുരക്ഷിതത്വ പ്രശ്നങ്ങളിലേക്കും (Biosafety problems) കൂടി ഗവേഷകർ ശ്രദ്ധതിരിച്ചിട്ടുണ്ട്.
പ്രത്യാഘാതങ്ങൾ
ട്രാൻസ്ജീനിക് സസ്യങ്ങളിൽ നിന്ന് ജീൻ പ്രവാഹം ( )(gene flow) ഉണ്ടായാൽ അതുമൂലം പ്രവചിക്കാനാകാത്തവിധത്തിലുള്ള പ്രത്യാഘാതങ്ങളും പാരിസ്ഥിതികപ്രശ്നങ്ങളും ഉണ്ടാകാനിടയുണ്ട്.
ഉദാഹരണമായി കളനാശിനിക്ക് പ്രതിരോധം നൽകുന്ന ട്രാൻസ്ജീൻ, പരാഗം (pollen) വഴി ബന്ധപ്പെട്ട ഏതെങ്കിലും സ്പീഷീസിലേക്കു മാറിയാൽ ഉണ്ടായേക്കാവുന്ന ഭവിഷ്യത്ത് ഏറെ വലുതായിരിക്കാനിടയുണ്ട്.
അതിനാൽ ട്രാൻസ്ജീനിക് സസ്യങ്ങളെ സംബന്ധിച്ച ഗവേഷണങ്ങൾ വളരെ മുൻകരുതലോടെ മാത്രം നടത്തേതാണ്.
ഇന്ത്യയിൽ കേന്ദ്രസർക്കാരിന്റെ അധീനതയിലുള്ള ബയോടെക്നോളജി വിഭാഗമാണ് ഇത്തരം ഗവേഷണങ്ങൾക്കു നേതൃത്വം നൽകുന്നത്.
അവലബം പുറത്തേക്കുള്ള കണ്ണികൾ http://users.rcn.com/jkimball.ma.ultranet/BiologyPages/T/TransgenicAnimals.html Archived 2012-11-03 at the Wayback Machine .
http://en.mimi.hu/biology/transgenic_animal.html http://dsc.discovery.com/technology/tech-10/genetic-engineering/10-transgenic-animals.html http://www.actionbioscience.org/biotech/margawati.html കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ട്രാൻസ്ജീനിക് സസ്യങ്ങൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ട്രാൻസ്ഫ്യൂഷൻ മെഡിസിൻ ഇംഗ്ലീഷ് വിലാസം https://ml.wikipedia.org/wiki/Transfusion_medicine
ഹീമോവിജിലൻസുമായി ബന്ധപ്പെട്ട വശങ്ങൾ ഉൾപ്പെടെ രക്തത്തിന്റെയും രക്ത ഘടകങ്ങളുടെയും ട്രാൻസ്ഫ്യൂഷൻ്റെ എല്ലാ വശങ്ങളും ഉൾക്കൊള്ളുന്ന വൈദ്യശാഖയാണ് ട്രാൻസ്ഫ്യൂഷൻ മെഡിസിൻ അല്ലെങ്കിൽ ട്രാൻസ്ഫ്യൂസിയോളജി .
രക്തദാനം , ഇമ്മ്യൂണോഹെമറ്റോളജി, ട്രാൻസ്ഫ്യൂഷൻ-ട്രാൻസ്മിറ്റഡ് രോഗങ്ങൾക്കുള്ള മറ്റ് ലബോറട്ടറി പരിശോധനകൾ, ക്ലിനിക്കൽ ട്രാൻസ്ഫ്യൂഷൻ രീതികളുടെ മാനേജ്മെന്റ്, മോണിറ്ററിംഗ്, രോഗിയുടെ രക്ത നിയന്ത്രണം, ചികിത്സാ അഫെറെസിസ്, സ്റ്റെം സെൽ ശേഖരണം, സെല്ലുലാർ തെറാപ്പി, രക്തം കട്ടപിടിക്കൽ എന്നിവ ഇതിൽ ഉൾപ്പെടുന്നു.
ലബോറട്ടറി മാനേജ്മെന്റും രക്ത ഉൽപന്നങ്ങളുമായി ബന്ധപ്പെട്ട സംസ്ഥാന, ഫെഡറൽ നിയന്ത്രണങ്ങളെക്കുറിച്ചുള്ള ധാരണയും ഈ മേഖലയുടെ വലിയ ഭാഗമാണ്.
മിക്ക രാജ്യങ്ങളിലും, ഇമ്മ്യൂണോഹെമറ്റോളജി, ട്രാൻസ്ഫ്യൂഷൻ മെഡിസിൻ സ്പെഷ്യലിസ്റ്റുകൾ വൻതോതിലുള്ള രക്തപ്പകർച്ചകൾ , ബുദ്ധിമുട്ടുള്ള/പൊരുത്തമില്ലാത്ത രക്തപ്പകർച്ചകൾ, വികിരണ രക്തം/ ല്യൂക്കോഡെപ്ലെറ്റഡ് /വാഷ്ഡ് രക്ത ഉൽപന്നങ്ങൾ പോലുള്ള പ്രത്യേക ബ്ലഡ് പ്രൊഡക്ട് തെറാപ്പിയുടെ യുക്തിസഹമായ ഉപയോഗം എന്നിവയെക്കുറിച്ച് വിദഗ്ധ അഭിപ്രായം നൽകുന്നു.
സ്‌ക്രീൻ ചെയ്‌ത രക്തദാതാക്കളിൽ നിന്ന്, മുഴുവൻ രക്തമോ അല്ലെങ്കിൽ പ്ലാസ്മ അല്ലെങ്കിൽ പ്ലേറ്റ്‌ലെറ്റുകൾ പോലുള്ള പ്രത്യേക ഘടകങ്ങളോ അഫെറെസിസ് വഴി മാത്രം ശേഖരിക്കുന്ന കേന്ദ്രം രക്തദാന കേന്ദ്രം അല്ലെങ്കിൽ ബ്ലഡ് ഡോണർ സെന്റർ എന്ന് അറിയപ്പെടുന്നു.
ഈ രക്ത ഘടകങ്ങൾ പിന്നീട് ഫ്രാക്ഷനേഷൻ, പരിശോധന, പുനർവിതരണം തുടങ്ങിയ പ്രോസസ്സിംഗിനായി ഒരു കേന്ദ്ര സ്ഥാനത്തേക്ക് കൊണ്ടുപോകുന്നു.
രക്തഗ്രൂപ്പ് നിർണയിക്കലും പകർച്ചവ്യാധികൾക്കുള്ള പരിശോധനയും പരിശോധനയിൽ ഉൾപ്പെടുന്നു.
രക്തം, ചുവന്ന രക്താണുക്കൾ, പ്ലേറ്റ്‌ലെറ്റുകൾ, പ്ലാസ്മ എന്നിവയായി വിഭജിക്കപ്പെടുന്നു, അതേസമയം പ്ലാസ്മയെ ആൽബുമിൻ, ക്ലോട്ടിംഗ് ഫാക്ടർ കോൺസെൻട്രേറ്റ്സ്, ഇമ്യൂണോഗ്ലോബുലിൻ എന്നിങ്ങനെയുള്ള പ്രത്യേക ഘടകങ്ങളായി കൂടുതൽ ശുദ്ധീകരിക്കാൻ കഴിയും.
ലബോറട്ടറി ശാസ്ത്രജ്ഞർ രക്ത ഘടകങ്ങൾ സംഭരിക്കുകയും വിതരണം ചെയ്യുകയും ചെയ്യുന്ന ക്ലിനിക്കൽ ലബോറട്ടറിയുടെ വിഭാഗമാണ് ബ്ലഡ് ബാങ്ക്.
രണ്ട് മേഖലകളും സാധാരണയായി ട്രാൻസ്ഫ്യൂഷൻ മെഡിസിനിൽ വൈദഗ്ദ്ധ്യം നേടിയ ഒരു സ്പെഷ്യലിസ്റ്റാണ് മേൽനോട്ടം വഹിക്കുന്നത്.
ട്രാൻസ്ഫ്യൂഷൻ മെഡിസിൻ മുമ്പ് ക്ലിനിക്കൽ പാത്തോളജിയുടെ ഒരു ശാഖയായിരുന്നു, എന്നിരുന്നാലും ഈ ഫീൽഡ് ഇപ്പോൾ ക്ലിനിക്കൽ, ആശുപത്രി അധിഷ്ഠിത സ്പെഷ്യാലിറ്റിയായി വികസിച്ചിരിക്കുന്നു.
ട്രാൻസ്ഫ്യൂഷൻ മെഡിസിൻ പ്രാക്ടീസിൽ രക്തപ്പകർച്ചയുടെ ലബോറട്ടറി, ക്ലിനിക്കൽ വശങ്ങൾ ഉൾക്കൊള്ളുന്നു.
രക്ത ഘടകങ്ങളുടെ സുരക്ഷ ഉറപ്പാക്കാൻ, രക്തദാനം മുതൽ രക്തപകർച്ച വരെയുള്ള ശൃംഖലയുടെ എല്ലാ വശങ്ങളും ഉൾക്കൊള്ളുന്ന, റെജിമെന്റഡ് നടപടിക്രമങ്ങളും ഗുണനിലവാര സംവിധാനങ്ങളും ഉണ്ടായിരിക്കണം.
ആശുപത്രികൾക്കുള്ളിൽ, മാനദണ്ഡങ്ങളും മാർഗ്ഗനിർദ്ദേശങ്ങളും പാലിക്കൽ, രക്തപ്പകർച്ച പ്രതികരണങ്ങൾ അവലോകനം ചെയ്യൽ, രക്തവിതരണം നിയന്ത്രിക്കൽ തുടങ്ങിയ സുരക്ഷിതമായ പ്രാക്ടീസ് ഉറപ്പാക്കാൻ ട്രാൻസ്ഫ്യൂഷൻ കമ്മിറ്റികൾ സ്ഥാപിക്കപ്പെടുന്നു.
ട്രാൻസ്‌ഫ്യൂഷൻ മെഡിസിൻ സ്‌പെഷ്യലിസ്റ്റുകൾ, ട്രാൻസ്‌ഫ്യൂഷൻ നഴ്‌സുമാർ, ലബോറട്ടറി സയന്റിസ്റ്റുകൾ, ക്ലിനിഷ്യന്മാർ, ഹോസ്പിറ്റൽ മാനേജ്‌മെന്റിൽ നിന്നുള്ള സ്റ്റാഫ്, ക്വാളിറ്റി ടീം എന്നിവരടങ്ങിയതാണ് ഈ മൾട്ടി ഡിസിപ്ലിനറി കമ്മിറ്റികൾ.
1628-ൽ ഇംഗ്ലീഷ് ഭിഷഗ്വരൻ വില്യം ഹാർവി ശരീരത്തിലെ രക്തചംക്രമണം ആദ്യമായി കണ്ടെത്തി.
താമസിയാതെ, ആദ്യത്തെ രക്തപ്പകർച്ചയ്ക്ക് ശ്രമങ്ങൾ നടന്നു.
1665-ൽ മറ്റൊരു ഇംഗ്ലീഷ് ഡോക്ടർ റിച്ചാർഡ് ലോവർ നായ്ക്കളുടെ ജീവൻ നിലനിർത്താൻ രക്തപ്പകർച്ച വിജയകരമായി ഉപയോഗിച്ചു.
ട്രാൻസ്ഫ്യൂഷൻ മെഡിസിൻ്റെ പിതാവായി അംഗീകരിക്കപ്പെടുന്ന കാൾ ലാൻഡ്സ്റ്റൈനർ ആണ് ABO രക്തഗ്രൂപ്പ് സിസ്റ്റത്തിലെ നാല് തരം (A, B, AB, O) മനുഷ്യരക്തത്തെ ആദ്യമായി തരംതിരിച്ചത്.
സ്പെഷ്യലൈസേഷനിലെ ദേശീയ വ്യത്യാസങ്ങൾ ഓസ്ട്രേലിയ
ഓസ്ട്രേലിയയിൽ, ട്രാൻസ്ഫ്യൂഷൻ മെഡിസിൻ ഹെമറ്റോളജിയുടെ സബ്-സ്പെഷ്യാലിറ്റിയാണ്.
ട്രാൻസ്‌ഫ്യൂഷൻ മെഡിസിനിൽ പരിശീലനം നൽകുന്നത് റോയൽ കോളേജ് ഓഫ് പാത്തോളജിസ്റ്റ്‌സ് ഓഫ് ഓസ്‌ട്രലേഷ്യ (ആർസിപിഎ) ആണ്.
ഓസ്‌ട്രേലിയൻ റെഡ് ക്രോസ് ബ്ലഡ് സർവീസ് നടത്തുന്ന ദേശീയ രക്ത സേവനങ്ങൾ ഓസ്‌ട്രേലിയയിലുണ്ട്.
ലബോറട്ടറികൾക്ക് ആവശ്യമായ പ്രസക്തമായ മാർഗ്ഗനിർദ്ദേശങ്ങളും മാനദണ്ഡങ്ങളുംനാഷണൽ അസോസിയേഷൻ ഓഫ് ടെസ്റ്റിംഗ് അതോറിറ്റി, ഓസ്‌ട്രേലിയ (NATA), ഓസ്‌ട്രേലിയൻ, ന്യൂസിലാൻഡ് സൊസൈറ്റി ഓഫ് ബ്ലഡ് ട്രാൻസ്‌ഫ്യൂഷൻ (ANZSBT) , ആർസിപിഎ എന്നിവ പുറത്തിറക്കുന്നുണ്ട്.
അതുപോലെ, നാഷണൽ ബ്ലഡ് അതോറിറ്റിയുടെ ക്ലിനിക്കൽ പ്രാക്ടീസ്, പേഷ്യന്റ് ബ്ലഡ് മാനേജ്മെന്റ് മാർഗ്ഗനിർദ്ദേശങ്ങൾ Archived 2023-12-29 at the Wayback Machine .
എന്നിവയുമുണ്ട്.
ഓസ്‌ട്രേലിയയിൽ, ഗുരുതരമായ രക്തപ്പകർച്ച സംഭവങ്ങളും അപകടകരമായ സംഭവങ്ങളും പകർത്താൻ സീരിയസ് ട്രാൻസ്‌ഫ്യൂഷൻ ഇൻസിഡന്റ് റിപ്പോർട്ടിംഗ് (STIR) സംവിധാനം നിലവിലുണ്ട്.
ഡെൻമാർക്കിൽ, ഈ വിഷയം "ക്ലിനിക്കൽ ഇമ്മ്യൂണോളജി" എന്ന സ്പെഷ്യാലിറ്റിയിൽ ഉൾപ്പെടുന്നു.
ജർമ്മനി
ജർമ്മനിയിൽ, ട്രാൻസ്ഫ്യൂഷൻ മെഡിസിൻ ഒരു സ്വതന്ത്ര സ്പെഷ്യാലിറ്റിയാണ്.
ഡോക്ടർമാർ ട്രാൻസ്‌ഫ്യൂഷൻ മെഡിസിനിൽ മൂന്ന് വർഷത്തെ റെസിഡൻസിയും ഇന്റേണൽ മെഡിസിൻ അല്ലെങ്കിൽ സർജറി പോലുള്ള പ്രസക്തമായ മറ്റൊരു ക്ലിനിക്കൽ ക്രമീകരണങ്ങളിൽ രണ്ട് വർഷവും പൂർത്തിയാക്കുന്നു.
ഇന്ത്യയിൽ, 2009 മുതൽ മെഡിക്കൽ കൗൺസിൽ ഓഫ് ഇന്ത്യ അംഗീകരിച്ച ഒരു മെഡിക്കൽ ബിരുദാനന്തര സ്പെഷ്യാലിറ്റി (MD) ആണ് ഇമ്മ്യൂണോഹെമറ്റോളജി ആൻഡ് ട്രാൻസ്ഫ്യൂഷൻ മെഡിസിൻ.
മലേഷ്യയിൽ, ഇന്റേൺഷിപ്പ് പൂർത്തിയാക്കിയ ഡോക്ടർമാർക്ക് ട്രാൻസ്ഫ്യൂഷൻ മെഡിസിനിൽ വൈദഗ്ധ്യം നേടുന്നതിന് നാല് വർഷത്തെ മാസ്റ്റർ ഓഫ് മെഡിസിൻ (ട്രാൻസ്ഫ്യൂഷൻ മെഡിസിൻ) പ്രോഗ്രാം പിന്തുടരാം.
ബിരുദാനന്തര ബിരുദം നേടിയ ശേഷം ഗസറ്റ്‌മെന്റ് പൂർത്തിയാക്കിയ ശേഷം അവർക്ക് ട്രാൻസ്‌ഫ്യൂഷൻ മെഡിസിൻ സ്പെഷ്യലിസ്റ്റുകളായി നാഷണൽ സ്പെഷ്യലിസ്റ്റ് രജിസ്ട്രിയിൽ രജിസ്ട്രേഷന് അർഹതയുണ്ട്.
മലേഷ്യയിലെ ട്രാൻസ്‌ഫ്യൂഷൻ മെഡിസിൻ സ്പെഷ്യലിസ്റ്റുകൾക്ക് ഇമ്മ്യൂണോഹെമറ്റോളജി, കോർഡ് ബ്ലഡ്, പേഷ്യന്റ് ബ്ലഡ് മാനേജ്‌മെന്റ്, സെല്ലുലാർ തെറാപ്പി, റീജനറേറ്റീവ് മെഡിസിൻ എന്നീ മേഖലകളിൽ സബ്-സ്പെഷ്യാലിറ്റി പരിശീലനം തുടരാം.
നോർവേ
നോർവേയിൽ, ഈ വിഷയം "ഇമ്മ്യൂണോളജി ആൻഡ് ട്രാൻസ്ഫ്യൂഷൻ മെഡിസിൻ" എന്ന സ്പെഷ്യാലിറ്റിയിൽ ഉൾപ്പെടുന്നു.
യുണൈറ്റഡ് കിംഗ്ഡത്തിൽ, ട്രാൻസ്ഫ്യൂഷൻ മെഡിസിൻ ഹെമറ്റോളജിയുടെ സബ്-സ്പെഷ്യാലിറ്റിയാണ്.
യുകെയിൽ സീരിയസ് ഹസാർഡ്സ് ഓഫ് ട്രാൻസ്ഫ്യൂഷൻ (എസ്എച്ച്ഒടി), രോഗിയുടെ സുരക്ഷ മെച്ചപ്പെടുത്താൻ ലക്ഷ്യമിട്ട് രക്തപ്പകർച്ചയുമായി ബന്ധപ്പെട്ട പ്രതികൂല സംഭവങ്ങളുടെ റിപ്പോർട്ടുകൾ ശേഖരിക്കുകയും വിശകലനം ചെയ്യുകയും ചെയ്യുന്നു.
അതിന്റെ റിപ്പോർട്ടുകൾ യുകെയിലെ മെഡിക്കൽ സ്റ്റാഫിന് വിപുലമായ പരിശീലനത്തിനും പിശകുകൾ റിപ്പോർട്ട് ചെയ്യാൻ അനുവദിക്കുന്നതിനുള്ള ഒരു കേന്ദ്ര റിപ്പോർട്ടിംഗ് സ്കീമിലേക്കും നയിച്ചു.
എസ്‌എൻ‌ബി‌ടി‌എസിന്റെ ഭാഗമായ ഇ‌യു‌ബി സംഘടിപ്പിക്കുന്ന മെച്ചപ്പെട്ട തുടർ‌വിദ്യാഭ്യാസ പരിപാടിയുമുണ്ട്.
ഇയുബി-യിൽ നിരവധി സ്പെഷ്യലിസ്റ്റ് ഹെൽത്ത് കെയർ പ്രൊഫഷണലുകൾ ഉണ്ട്.
ട്രാൻസ്ഫ്യൂഷൻ മെഡിസിൻ പ്രാക്ടീസ് മെച്ചപ്പെടുത്തുകയാണ് പരിപാടിയുടെ ലക്ഷ്യം.
ഓരോ വർഷവും ജനുവരിയിൽ പ്രോഗ്രാം അവലോകനം ചെയ്യുന്നു.
യുകെയിൽ, Creutzfeldt-Jakob രോഗം പകരാനുള്ള സാധ്യത കുറയ്ക്കുന്നതിന് നിയന്ത്രണങ്ങളുണ്ട്.
പാത്തോളജി , ഇന്റേണൽ മെഡിസിൻ, അനസ്‌തേഷ്യോളജി, പീഡിയാട്രിക്‌സ് എന്നിവയുൾപ്പെടെ വിവിധ പശ്ചാത്തലങ്ങളിൽ നിന്നുള്ള ഡോക്ടർമാർക്ക് 1-2 വർഷത്തെ ഫെലോഷിപ്പിന് ശേഷം ട്രാൻസ്ഫ്യൂഷൻ മെഡിസിനിൽ ബോർഡ് സർട്ടിഫിക്കേഷന് അർഹതയുണ്ട്.
അമേരിക്കൻ ബോർഡ് ഓഫ് പതോളജി അംഗീകരിച്ച ബോർഡ്-സർട്ടിഫൈഡ് സബ്-സ്പെഷ്യാലിറ്റിയാണിത്.
മുകളിൽ ലിസ്റ്റുചെയ്തിരിക്കുന്ന വിഷയങ്ങളിൽ വിദഗ്ദ്ധോപദേശം ആവശ്യമുള്ള ഡോക്ടർമാരുടെ കൺസൾട്ടന്റുകളായി ഈ സ്പെഷ്യലിസ്റ്റുകളെ പലപ്പോഴും കണക്കാക്കുന്നു.
ട്രാൻസ്ഫ്യൂസിയോളജി യുഎസിൽ ഒരു അംഗീകൃത പദമല്ല.
ഇതും കാണുക രക്തപ്പകർച്ച രക്തദാന ഏജൻസികളുടെ പട്ടിക കുറിപ്പുകളും അവലംബങ്ങളും പുറം കണ്ണികൾ പ്രൊഫഷണൽ ഓർഗനൈസേഷൻ: ഇന്റർനാഷണൽ സൊസൈറ്റി ഓഫ് ബ്ലഡ് ട്രാൻസ്ഫ്യൂഷൻ പ്രൊഫഷണൽ ഓർഗനൈസേഷൻ: AABB
ട്രാൻസ്മിഷൻ ഇലക്ട്രോൺ സൂക്ഷ്മദർശിനി ഇംഗ്ലീഷ് വിലാസം https://ml.wikipedia.org/wiki/Electron പോളിയോ വൈറസിന്റെ ട്രാൻസ്മിഷൻ ഇലക്ട്രോൺ സൂക്ഷ്മദർശിനി ചിത്രം.
പോളിയോ വൈറസിന്റെ വലിപ്പം 30 നാനോമീറ്റർ ആണ്
നിശ്ചിത ഊർജ്ജമുള്ള ഇലക്ട്രോണുകൾ കടത്തിവിട്ട് അതി സൂക്ഷ്മ വസ്തുക്കളുടെ വലിയ ചിത്രം സൃഷ്ടിക്കുന്ന ഉപകരണമാണ് ട്രാൻസ്മിഷൻ ഇലക്ട്രോൺ സൂക്ഷ്മദർശിനി .
സാധാരണ സൂക്ഷ്മദർശിനിയിലെ ദൃശ്യപ്രകാശത്തിനു പകരം ഇലക്ട്രോൺ ബീമും ലെൻസുകൾക്കു പകരം വൈദ്യുത കാന്തിക ലെൻസുകളുമാണ് ഈ സൂക്ഷ്മദർശിനിയിൽ ഉപയോഗിക്കുക.
ഇലക്ട്രോണുകളുടെ തരംഗസ്വഭാവവും ചാർജ്ജുമാണ് ഇവിടെ പ്രയോജനപ്പെടുത്തുന്നത്.
ഇലക്ട്രോണുകളുടെ തരംഗദൈർഘ്യം ദൃശ്യപ്രകാശത്തെ അപേക്ഷിച്ച് കുറവായതിനാൽ അതിസൂക്ഷ്മവസ്തുക്കളെ - അറ്റോമിക തലത്തിലുള്ളവയെപ്പോലും - നിരീക്ഷിക്കാൻ ഈ ഉപകരണത്തിലൂടെ സാധ്യമാണ്.
നിരീക്ഷിക്കപ്പെടുന്ന വസ്തുവിൽക്കൂടി മറുഭാഗത്തെത്തുന്ന ഇലക്ട്രോണുകളെ ഫ്ലൂറസെന്റ് പ്രതലത്തിലോ, ഫോട്ടോഗ്രഫിക് സ്ക്രീനിലോ സിസിഡി ക്യാമറയിലോ പതിപ്പിച്ചാണ് ചിത്രം രൂപപ്പെടുത്തുന്നത്.
ജീവശാസ്ത്രത്തിലും ഭൗതികശാസ്ത്രത്തിലും ഈ ഉപകരണം വ്യാപകമായി ഉപയോഗിക്കുന്നു.
1931 ൽ മാക്സ് നോൾ , ഏണസ്റ്റ് റസ്ക എന്നിവരാണ് ആദ്യത്തെ ട്രാൻസ്മിഷൻ ഇലക്ട്രോൺ സൂക്ഷ്മദർശിനി നിർമ്മിച്ചത്.